

ประกาศโรงเรียนชีทวนวิทยาสามัคคี

เรื่อง รับสมัครนักเรียนเข้าศึกษาต่อ ระดับชั้นมัธยมศึกษาปีที่ ๔

ประจำปีการศึกษา ๒๕๕๙

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ด้วย โรงเรียนชีทวนวิทยาสามัคคี สังกัด สำนักงานเขตพื้นที่การศึกษามัธยมศึกษา เขต ๒๙ (อุบลราชธานี-อำนาจเจริญ) สำนักงานคณะกรรมการการศึกษาขั้นพื้นฐาน กระทรวงศึกษาธิการ จะรับสมัครนักเรียนเข้าศึกษาต่อสายสามัญ ในระดับชั้นมัธยมศึกษาปีที่ ๔ ประจำปีการศึกษา ๒๕๕๙ โดยมีรายละเอียด ดังนี้

**ระดับชั้นมัธยมศึกษาปีที่ ๔**

คุณสมบัติของนักเรียนที่เข้าศึกษาต่อ

1. เป็นนักเรียนที่กำลังศึกษาอยู่ในระดับชั้นมัธยมศึกษาปีที่ ๓ ในปีการศึกษา ๒๕๕๘ หรือเป็นผู้สำเร็จการศึกษาในระดับชั้นมัธยมศึกษาปีที่ ๓ หรือเทียบเท่า
2. เป็นโสด
3. ไม่เป็นสามเณร ภิกษุ หรือนักบวชในศาสนาอื่น หรือนักพรต
4. เป็นนักเรียนโรงเรียนเดิม หรือโรงเรียนอื่น รับจำนวน ๒ ห้องเรียน แผนการเรียน คณิต-วิทย์จำนวน ๓๐ คน จำนวน ๑ ห้องเรียน แผนการเรียน คณิต-ภาษาอังกฤษ จำนวน ๓๐ คน จำนวน ๑ ห้องเรียน

**วัน เวลา และสถานที่รับสมัคร**

รับสมัครระหว่างวันที่ ๒๐-๒๔ มีนาคม ๒๕๕๙ เวลา ๐๘.๓๐-๑๖.๓๐น.(ไม่เว้นวันหยุดราชการ) ณ ห้องประชุมพุทธรักษา โรงเรียนชีทวนวิทยาสามัคคี

**เอกสารที่จะต้องนำมาในวันรับสมัคร**

1. **รูปถ่ายภาพ**สี ขนาด ๑ นิ้วครึ่ง หน้าตรง ไม่สวมหมวก ไม่สวมแว่นตาดำ ชุดนักเรียนโรงเรียนเดิม จำนวน ๒ แผ่น
2. ใบสมัครเข้าศึกษาต่อ (รับได้ในวันมาสมัคร หรือสามารถดาวโหลดเอกสารดังกล่าวได้ที่ เว็บไซค์โรงเรียน [www.ctw.ac.th](http://www.ctw.ac.th))
3. ใบ ปพ.๑ ระเบียนแสดงผลการเรียนฉบับ (ถ่ายเอกสาร) หรือระเบียนแสดงผลการเรียน เฉลี่ย ๕ ภาคเรียนฉบับจริง (จำนวน ๑ แผ่น)

- ๒ -

1. ไม่มีค่าสมัคร(ฟรี)
2. สำเนาทะเบียนบ้าน(ถ่ายเอกสาร จำนวน ๑ แผ่น)

**วัน/เวลา และวิธีการคัดเลือก**

1. การคัดเลือก โรงเรียนจะดำเนินการคัดเลือกในวันที่ ๒๗ มีนาคม ๒๕๕๙ เวลา ๐๙.๐๐ น.เป็นต้นไป โดยคัดเลือกนักเรียน ที่สำเร็จการศึกษาระดับชั้นมัธยมศึกษาปีที่ ๓ หรือกำลังศึกษาอยู่ในระดับชั้นมัธยมศึกษาปีที่ ๓ หรือสำเร็จการศึกษาระดับอื่นที่เทียบเท่าระดับชั้นมัธยมศึกษาปีที่ ๓ จากคะแนนเฉลี่ยสะสม ๕ ภาคเรียน(GPA 5 ภาคเรียน) ประกอบด้วย คะแนนเฉลี่ย ม.๑ ภาคเรียนที่ ๑และภาคเรียนที่ ๒ คะแนนเฉลี่ย ม.๒ ภาคเรียนที่ ๑ และภาคเรียนที่ ๒ และคะแนนเฉลี่ย ม.๓ ภาคเรียนที่ ๑ และคะแนนการสอบ O-NET ระดับชั้นมัธยมศึกษาปีที่ ๓ (หากไม่มีคะแนนทั้ง ๒ อาจจะไม่ได้รับการพิจารณาเข้าเรียน)
2. ผู้ที่จะได้รับการคัดเลือกให้เรียน แผนการเรียน (คณิต-วิทย์) จะต้องมีคะแนนเฉลี่ยสะสม ๕ ภาคเรียนดังกล่าว ไม่น้อยกว่า ๒.๕๐ หากต่ำกว่านี้จะจัดให้เรียน แผนการเรียน (คณิต-ภาษาอังกฤษ)
3. พิจารณาคัดเลือกนักเรียนดังกล่าว จากนักเรียนโรงเรียนเดิม ร้อยละ ๘๐ และรับจากสถานศึกษาอื่นร้อยละ ๒๐ โดยใช้หลักการคัดเลือกดังกล่าวเหมือนกัน
4. พิจารณาจากคะแนนการสอบ O-NET ระดับชั้น มัธยมศึกษาปีที่ ๓ ร้อยละ ๒๐
5. ยื่นคะแนน O-NET วันที่ ๓๐ มีนาคม ๒๕๕๙ เวลา ๐๘.๓๐-๑๖.๓๐ น.

**วัน/เวลา สถานที่ ประกาศผลการสอบคัดเลือก**

ประกาศผลการสอบคัดเลือก วันที่ ๗ เมษายน ๒๕๕๙ เวลา ๐๙.๐๐ น.เป็นต้นไป (ทางเว็บไซค์ของโรงเรียน [www.ctw.ac.th/หรือทางป้ายนิเทศของโรงเรียน](http://www.ctw.ac.th/%E0%B8%AB%E0%B8%A3%E0%B8%B7%E0%B8%AD%E0%B8%97%E0%B8%B2%E0%B8%87%E0%B8%9B%E0%B9%89%E0%B8%B2%E0%B8%A2%E0%B8%99%E0%B8%B4%E0%B9%80%E0%B8%97%E0%B8%A8%E0%B8%82%E0%B8%AD%E0%B8%87%E0%B9%82%E0%B8%A3%E0%B8%87%E0%B9%80%E0%B8%A3%E0%B8%B5%E0%B8%A2%E0%B8%99)

**รายงานตัวและวันมอบตัว** วันที่ ๙ เมษายน ๒๕๕๙ เวลา ๐๙.๐๐-๑๐.๐๐ น. ณ โรงเรียนชีทวนวิทยา-สามัคคี

 จึงประกาศมาให้ทราบโดยทั่วกัน

 ประกาศ ณ วันที่ ๙ กุมภาพันธ์ พ.ศ. ๒๕๕๙

 (ลงชื่อ)

 (นายนรเชฐ เบ้าทอง)

 ผู้อำนวยการโรงเรียนชีทวนวิทยาสามัคคี